CELEX: 62019CA0393
Language: et
Date: 2021-01-14 00:00:00
Title: Kohtuasi C-393/19: Euroopa Kohtu (esimene koda) 14. jaanuari 2021. aasta otsus (Apelativen sad – Plovdivi eelotsusetaotlus – Bulgaaria) – kriminaalmenetlus järgmise isiku suhtes: OM (Eelotsusetaotlus – Euroopa Liidu põhiõiguste harta artikkel 17 – Õigus omandile – Põhiõiguste harta artikkel 47 – Õigus tõhusale õiguskaitsevahendile – Raamotsus 2005/212/JSK – Kuritegevusega seotud tulu, kuriteovahendite ja omandi konfiskeerimine – Direktiiv 2014/42/EL – Kuriteovahendite ja kriminaaltulu arestimine ja konfiskeerimine Euroopa Liidus – Riigisisesed õigusnormid, mis näevad ette salakaubaveo toimepanemiseks kasutatud eseme riigi kasuks konfiskeerimise – Heausksele kolmandale isikule kuuluv vara)

8.3.2021   
            
            
               ET
            
            
               Euroopa Liidu Teataja
            
            
               C 79/8
            
         
      Euroopa Kohtu (esimene koda) 14. jaanuari 2021. aasta otsus (Apelativen sad – Plovdivi eelotsusetaotlus – Bulgaaria) – kriminaalmenetlus järgmise isiku suhtes: OM
      (Kohtuasi C-393/19) (1)
      
      (Eelotsusetaotlus - Euroopa Liidu põhiõiguste harta artikkel 17 - Õigus omandile - Põhiõiguste harta artikkel 47 - Õigus tõhusale õiguskaitsevahendile - Raamotsus 2005/212/JSK - Kuritegevusega seotud tulu, kuriteovahendite ja omandi konfiskeerimine - Direktiiv 2014/42/EL - Kuriteovahendite ja kriminaaltulu arestimine ja konfiskeerimine Euroopa Liidus - Riigisisesed õigusnormid, mis näevad ette salakaubaveo toimepanemiseks kasutatud eseme riigi kasuks konfiskeerimise - Heausksele kolmandale isikule kuuluv vara)
      (2021/C 79/09)
      Kohtumenetluse keel: bulgaaria
      
         Eelotsusetaotluse esitanud kohus
      
      Apelativen sad – Plovdiv
      
         Põhikohtuasja menetluse pool
      
      OM
      
         menetluses osalesid: Okrazhna prokuratura – Haskovo, Apelativna prokuratura – Plovdiv
      
         Resolutsioon
      
      
                  1.
               
               
                  Nõukogu 24. veebruari 2005. aasta raamotsuse 2005/212/JSK, mis käsitleb kuritegevusega seotud tulu, kuriteovahendite ja omandi konfiskeerimist, artikli 2 lõiget 1 tuleb koostoimes Euroopa Liidu põhiõiguste harta artikli 17 lõikega 1 tõlgendada nii, et sellega on vastuolus riigisisesed õigusnormid, mis lubavad konfiskeerida raskendavatel asjaoludel toime pandud salakaubaveoks kasutatud kuriteovahendi, kui see kuulub heausksele kolmandale isikule.
               
            
                  2.
               
               
                  Raamotsuse 2005/212 artiklit 4 tuleb koostoimes põhiõiguste harta artikliga 47 tõlgendada nii, et sellega on vastuolus riigisisesed õigusnormid, mis võimaldavad kriminaalmenetluses konfiskeerida vara, mis kuulub muule isikule kui sellele, kes pani kuriteo toime, ilma et esimesena nimetatud isikul oleks võimalik kasutada tõhusat õiguskaitsevahendit.
               
            
         (1)  ELT C 295, 2.9.2019.